open-index/open-wikipedia-markdown huggingface dataset:
பொன்னம்பேட்டை

**பொன்னம்பேட்டை** (Ponnampet) என்பது கர்நாடக மாநிலத்தில் உள்ள குடகு மாவட்டத்தின் தெற்கு பகுதியில் உள்ள ஒரு நகரமாகும். இதற்கு முதலில் செப்புதிரா பொன்னப்பா என்பவரின் நினைவாக பொன்னாப்பேட்டை எனப் பெயரிடப்பட்டது. இது 1821 ஆம் ஆண்டில் குடகு அரசரின் ஆட்சியில் மறைந்த திவான் பெயரில் நிறுவப்பட்டது. இந்த நகரம் பிரித்தானிய ஆட்சிக் காலத்தில் அறிவிக்கப்பட்ட பகுதி என்று அழைக்கப்பட்டது. பின்னர் அது நகராட்சியாக மாற்றப்பட்டது. இப்போது இது முதல்நிலை கிராம பஞ்சாயத்து என்று அழைக்கப்படுகிறது. பொன்னம்பேட்டை சுதந்திரத்திற்கு முந்தைய காலகட்டத்தில் ஒரு வட்டத் தலைமையகமாக இருந்தது.

இது 2017 ஆம் ஆண்டில் சுமார் 16,313 மக்கள் தொகையைக் கொண்டுள்ளது. முன்பு பெங்களூரில் உள்ள வேளாண் அறிவியல் பல்கலைக்கழகத்தின் ஒரு பகுதியாக இருந்த வனவியல் கல்லூரி, தற்போதைய சிமோகா, வேளாண் மற்றும் தோட்டக்கலை அறிவியல் பல்கலைக்கழகம் இங்கு அமைந்துள்ளது. கூர்க் தொழில்நுட்ப நிறுவனம் இங்கு அமைந்துள்ளது. குந்தா என்று அழைக்கப்படும் ஒரு மலை நகரமும் இங்கு அமைந்துள்ளது.

## மேற்கோள்கள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:குடகு மாவட்டம்
சித்லகட்டா

**சித்லகட்டா** (Sidlaghatta) என்பது இந்திய மாநிலமான கர்நாடகாவில் உள்ள சிக்கபள்ளாபூர் மாவட்டத்தின் ஒரு முக்கிய நகரமாகும். இது மூல பட்டுக்கு பெயர் பெற்றது.

## வரலாறு
சிதலகட்டா என்ற சொல் கன்னட வார்த்தையான சிதிலு கட்டாவிலிருந்து பெறப்பட்டது. அதாவது மலைகளில் (கட்டா) பொதுவாக இடியுடன் கூடிய புயல்கள் (சிதிலு) ஏற்படும் இடம்). மராட்டிய மன்னர் சத்ரபதி சிவாஜி இடி தாக்கியதால் குதிரையை இழந்ததாகக் கூறும் ஆதாரமற்ற புராணக்கதைகள் உள்ளன. எனவே சிவாஜியின் உள்ளூர் தளபதி சிதிலு-கட்டா என்ற பெயரைக் கொடுத்தார்.

## வணிகம்
இந்த நகரம் உலகில் பட்டு உற்பத்திக்கு பிரபலமானது. இது ஆசியாவின் இரண்டாவது பெரிய பட்டுப்புழு சந்தையைக் கொண்டுள்ளது. பட்டுப்புழு சந்தையில் ஒவ்வொரு நாளும் சராசரியாக சுமார் 70 டன் பட்டுப்புழுக்கூடு வர்த்தகம் நடைபெறுகிறது.

பட்டுப்புழு முதல் பட்டு நூல் வரை பல செயல்முறைகள் உள்ளன. மேலும், பலர் தங்கள் வீடுகளில் அல்லது சிறிய / வீட்டு அளவிலான தொழிற்சாலைகளில் 5-10 பேர் கொண்ட குழுவாக இணைந்து பட்டு நூலை உற்பத்தி செய்கிறார்கள். இது புடவைகளை நெசவு செய்வதற்கான நெசவாளர்களுக்கான மூலப்பொருளாக ஒரு பெரிய வணிகமாக மாறுகிறது.  இவ்வகை பட்டு நூல்கள் ஆந்திரா, தெலங்காணா, தமிழ்நாடு, குசராத்து போன்ற பல மாநிலங்களுக்கு ஏற்றுமதி செய்யப்படுகிறது.

## நிலவியல்
சித்லகட்டாவின் சராசரி உயரம் 878 மீட்டர் (2880&nbsp;அடி) ஆகும்.

## புள்ளிவிவரங்கள்
2001 மக்கள் தொகைக் கணக்கெடுப்ப்பின்படி  சிதலகட்டாவின் மக்கள் தொகை 41,105 என்ற அளவில் இருந்தது. மக்கள்தொகையில் ஆண்கள் 52%, பெண்கள் 48% ஆகும். இதன் சராசரி கல்வியறிவு விகிதம் 62% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 67%, மற்றும் பெண் கல்வியறிவு 56%. இந்த ஊரின், மக்கள் தொகையில் 14%  6 வயதுக்குட்பட்டவர்கள்.

## காலநிலை
கோடையில் காலநிலை வறண்ட மற்றும் வெப்பமாக இருக்கும். சராசரி மழை 768 &nbsp;மிமீ ஆகும். இது மாவட்டத்தின் சராசரி மழையை விட சற்று அதிகமாக உள்ளது. ஒரு வருடத்தில் சராசரியாக 49 நாட்கள் மழை பெய்யும்.

## மேலும் காண்க
* கைவாரா
* நந்தி மலைகள்

## மேற்கோள்கள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிக்கபள்ளாபூர் மாவட்டம்
கைவாரா

thumb|கைவராவில் உள்ள சிறீ யோகி நாராயணப்பா மடம்
**கைவாரா** (Kaiwara) என்பது இந்தியாவின் கர்நாடக மாநிலத்தின் பெங்களூருக்கு வடகிழக்கில் அமைந்துள்ள  சிக்கபள்ளாபூர் மாவட்டத்தில் உள்ள ஒரு சிறிய நகரமாகும். கர்நாடகாவின் தலைநகரமான பெங்களூருக்கு சுமார் 65&nbsp;கி.மீ தொலைவில் அமைந்துள்ளது. கர்நாடகாவின்  சிந்தாமணி என்ற ஊர் பகுதியின் அருகிலுள்ள வட்டத் தலைநகரமாகவும், ஒரு வணிக மையமாகவும் இருக்கிறது.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, இந்த ஊரின் மக்கள் தொகை 5,488 ஆகும். இதில் 2,792 ஆண்களும் மற்றும் 2,696 பெண்களும் அடங்குவர்.

## யோகி நாராயணப்பா மடம்
இந்த ஊரில் பிரபலமான கைவாரா நாராயண தாத்தா என அழைக்கப்படும் யோகி நாராயணப்பா (கி.பி 1730-1840) என்னும் துறவி இங்குள்ள ஒரு குகையில் தியானம் செய்தவர் இவரது  மடத்திற்காக இந்த ஊர் பெயர் பெற்றது. மடாலயத்தில் நன்கு பராமரிக்கப்பட்ட இலவசமாக தங்குமிடமும், உணவும் கிடைக்கிறது. விஷ்ணுவின் அவதாரமான அமரா நாராயணசுவாமியைப் புகழ்ந்து நாராயணப்பா கன்னடம் மற்றும் தெலுங்கு ஆகிய இரண்டு மொழிகளிலும் கவிதைகளை இயற்றினார். இவரது படைப்புகளில் "அமரநாராயண சதகம்", "காலாக்னனா",  "பிரமானந்த்புரி சதகம்" ஆகியவை அடங்கும். இதில் இவர் யோகக் கலையின் அனைத்து நுணுக்கங்களையும் விளக்குகிறார். இவரது கீர்த்தனைகள் கர்நாடகவின் புகழ்பெற்ற புரந்தரதாசர், கனகதாசர் போன்றோரின் கீர்த்தனைகளுடன் ஒப்பிடத்தக்கவை . இன்றைய ஆந்திராவின் வேமனா கவி, வீர பிரம்மேந்திர சுவாமி, இன்றைய கர்நாடகாவின் சர்வக்ஞர் போன்றாரால் தாத்தையா செல்வாக்குப் பெற்றதாகத் தெரிகிறது.

## ஆர்வமுள்ள இடங்கள்

கைவராவில் உள்ள சுவாமி நாராயண ஆசிரமம் ஒன்று இங்குள்ளது. மேலும் இது ஒரு யாத்திரை மற்றும் சுற்றுலா தலமாக மாறியுள்ளது. இங்குள்ள ஒரு குகையின் பக்கத்திலுள்ள வைகுந்தம் (கோயில்), அமரநாராயணசுவாமி கோயிலும், வீமன்  பகாசூரனைக்ன் கொன்றதாகக் கருதப்படும் மலையடிவாரமும் இங்குள்ள குறிப்பிடத்தக்க இடங்களாகும்.

இந்த நகரம் துவபார யுகத்தில் ஏகச்சக்ரபுரம் என்று அழைக்கப்பட்டது. இந்தியாவின் மிகப் பெரிய காவியமான மகாபாரதத்தின் பாண்டவர்கள் தங்கள் வனவாச காலத்தில் (காட்டில் கழித்த காலம்) இங்கு வாழ்ந்தனர். தருமனின் சகோதரரான வீமனால், சிவனுக்கு (பீமலிங்கேசுவரர் கோயில்) அர்ப்பணிக்கப்பட்ட கோவில் ஒன்று இருக்கிறது. கர்நாடக வனத்துறையால் பராமரிக்கப்படும் பூங்கா ஒன்று அருகிலேயே அமைந்துள்ளது.

## மேற்கோள்கள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சிக்கபள்ளாபூர் மாவட்டம்
பயசுவினி

**பயசுவினி** (Payaswini) என்பது  இந்தியாவின் கேரள மாநிலமான காசர்கோடு மாவட்டத்தில்  பாயும் ஒரு மிகப்பெரிய ஆறாகும். இந்த ஆறு சந்திரகிரி என்ற பெயரிலும் அறியப்படுகிறது. மௌரியப் பேரரசர் சந்திரகுப்த மௌரியரின் பெயரிடப்பட்டது. சரவணபெலகுளாவிற்கு செல்லும் வழியில் ஆற்றின் வழியே சென்றதாக கருதப்படுகிறது. 17 ஆம் நூற்றாண்டில் கட்டப்பட்ட சந்திரகிரி கோட்டை இங்கு அமைந்துள்ளது.

கி.பி பதினான்காம் நூற்றாண்டு முதல் கேரளாவின் துளுநாடு மற்றும் மலையாள பகுதிகளுக்கு இடையிலான பாரம்பரிய எல்லையாக இந்த ஆறு கருதப்படுகிறது; அதற்கு முன்பு இந்த எல்லை கும்பலாவுக்கு வடக்கே இருந்தது. இந்த ஆறு கர்நாடக மாநிலத்தின் குடகு மாவட்டத்தின் பாதுகாக்கப்பட்ட காட்டில் உள்ள பட்டி காட் மலைகளில் உருவாகிறது. இது சல்லியா, ஜல்சூர், பாரப்பா, செர்கலா போன்ற பல நகரங்கள் வழியாகப் பாய்ந்து கடைசியில் காசர்கோடு நகரத்தில் அரபிக்கடலில் கலக்கிறது. இது உள்ளூர் மற்றும் விவசாய நோக்கங்களுக்கான முக்கிய நீர் ஆதாரமாகும்.

## துணை ஆறுகள்

* குதம்பூர் ஆற்றிலிருந்து கர்நாடகாவின் தலைக்காவிரி மலையில் உருவாகிறது. இது கரிகே, பனதூர், பாலந்தோடு, பூக்காயம், கோட்டோடி, உதயபுரம் போன்ற ஊர்கள் வழியாகப் பாய்ந்து இறுதியாக சந்திரகிரி ஆற்றில் இணைகிறது.
* இந்த நதி பூக்காயம், மலக்கல்லு, பீம்பும்கல் போன்ற பகுதிகளில் பூக்காயம் நதி என்றும் அழைக்கப்படுகிறது.

படிமம்:Kudumbur River at Kudumboor Bridge.jpg|குதம்பூர் ஆறு (கோட்டி ஆறு) - குதம்பூர் பாலத்திலிருந்து ஒரு பார்வை


## மேலும் காண்க

* மங்களூர்
பகுப்பு:காசர்கோடு மாவட்டத்திலுள்ள சுற்றுலாத் தலங்கள்
தோடிகானா

**தோடிகானா** (Thodikana) என்பது இந்திய மாநிலமான கருநாடகாவின் தெற்கு கன்னட மாவட்டத்தில் மேற்குத் தொடர்ச்சி மலையின் அடிவாரத்தில் சுல்லியா வட்டத்தில் அமைந்துள்ள ஒரு அழகான சிறிய கிராமமாகும். இது மங்களூர் நகரத்திலிருந்து சுமார் 100 கி.மீ. தொலைவில் அமைந்துள்ளது.

இந்த் ஊர் அதன் மல்லிகார்ஜுனர் கோயிலுக்கு மிகவும் பிரபலமானது. இந்த ஆலயம் 13 ஆம் நூற்றாண்டில் கட்டப்பட்டது. இந்த கோவிலுக்கு ஒவ்வொரு வாரமும் பல நூற்றுக்கணக்கான பார்வையாளர்கள் வருகிறார்கள். கோயிலுக்கு தென்கிழக்கில் சில மீட்டர் தொலைவில் மீன்குண்டி எனப்படும் ஒரு இடம் உள்ளது. இங்கு வரும் பார்வையாளர்கள் பாரம்பரியமாக மீனுடன் அரிசி உணவை உண்பார்கள். ஆனாலும், மீனைக் கொல்வது தடைசெய்யப்பட்டுள்ளது.

கோயில் தினசரி யாத்ரீகர்களுக்கு பிரசாதமாக இலவச மதிய உணவை வழங்குகிறது. கோயிலிலிருந்து 1.5 கிலோமீட்டர் தொலைவில் தேவாரகுந்தி அருவி அமைந்துள்ளது.

இக்கிராமத்தில் பெரும்பாலும் விவசாயத்தை நம்பியே உள்ளனர். பாக்கு, தேங்காய், இரப்பர், வெனிலா, மிளகு போன்ற பயிர்களின் தோட்டங்களில் பணிபுரிகின்றனர்.

## போக்குவரத்தும், தங்குமிடமும்
தோடிகானாவுக்கு பயணிக்க பின்வரும் போக்குவரத்து வசதிகள் உள்ளன:

* வட்டத் தலமையகமான சல்லியாவுக்கு ஒவ்வொரு மணி நேரமும் தனியார் பேருந்துகள் கிடைக்கின்றன.
* தனியார் ஜீப்புகளை சல்லியா, அரந்தோடு அல்லது அருகிலுள்ள பிற இடங்களிலிருந்து வாடகைக்கு எடுக்கலாம் .
* கர்நாடகாவின் இரண்டு முக்கிய நகரங்களை இணைக்கும் சாலைகள்; மைசூரும் மங்களூரும் தோடிகானா அருகே செல்கின்றன.
* சல்லியாவில் தங்கும் விடுதிகள் இருக்கின்றன.

## முக்கிய இடங்கள்

* பயஸ்வினி ஆறு தோடிகானா வழியாக பாய்கிறது.
* தோடிகானாவுக்கு அருகிலுள்ள கோலிக்கமலே மலை என்பது ஒரு பிரபலமான மலையேற்ற இடமாகும்.
* தோடிகானாவிலிருந்து 18 கிலோமீட்டர் தொலைவில் உள்ள பாகமண்டலாவின் பாகண்டேசுவரர் கோயில் ஒரு பிரபலமான யாத்திரை இடமாகும்.
* தேவாரகுந்தி அருவி தோடிக்கானா கிராமத்திலிருந்து 1.5 கி.மீ. தொலைவில் அமைந்துள்ளது.
* தலைக்காவிரி தோடிக்கானாவிலிருந்து 22 கி.மீ தொலைவில் அமைந்துள்ளது.
* தோடிகானா கோயிலுக்கு தென்கிழக்கில் சில மீட்டர் தொலைவில் மங்களூர் மாவட்டத்தில் மிகவும் பிரபலமான கோயிலுக்கு சொந்தமான 'மீன்குண்டி' என்ற ஒரு இடம் உள்ளது.
* சல்லியா வட்டத்தில் சிவபெருமானுக்கு அர்ப்பணிக்கப்பட்ட புகழ்பெற்ற கோயிலான மல்லிகார்ஜுனா கோயில் உள்ளது.

## மொழி
தோடிகானாவில் வசிப்பவர்களில் பெரும்பாலோர் துளு மொழியைப் பேசுகிறார்கள். பிற மொழிகளில் அரே பாசை, கன்னடம், அவ்யக கன்னடம், தமிழ் மற்றும் மலையாளம் ஆகியவையும் அடங்கும் .

## மேலும் காண்க
* அவ்யக பிராமணர்கள்
* மங்களூர்
* மடிக்கேரி
* காசர்கோடு
* குக்கே சுப்பிரமண்யா

## வெளி இணைப்புகள்
*havyaka.com 
*About Subramanya
*http://www.trekearth.com/gallery/Asia/India/South/Karnataka/Thodikana/

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
மார்க்சியச் சமூகவியல்

**மார்க்சிச சமூகவியல்** (*Marxist sociology*) என்பது கார்ல் மார்க்சு முன்வைத்த  சமூகவியல் ஆகும். மார்க்சியத்தை ஒரு அரசியல் தத்துவம் மற்றும் ஒரு சமூகவியல் முறை என அங்கீகரிக்க முடியும்.  இது அறிவியல் அறிவு முறை சார்ந்த ஆய்வுகள் மற்றும் குறிக்கோள்களை கொண்டு உருவாக்க முனைகிறது மார்க்சிய சமூகவியல். இந்த தத்துவம் தொழிலாள வர்க்கத்தை அணிதிரட்டுவதன் ஒரு பகுதியாக முதலாளித்துவ சமூதாயத்தின் நேர்மறையான (அனுபவ) அறிவியலை வளர்ப்பதற்க்காக மார்க்சிசத்தின் நோக்கத்துடன் உருவாக்கியுள்ளது.

## கருத்துகள் மற்றும் சிக்கல்கள்
மார்க்சிய சமூகவியல் முதன்மையாக சமுதாயத்திற்கும் பொருளாதாரத்திற்கும் இடையிலான உறவுகளுடன் தொடர்புடையது, ஆனால் அவை மட்டுமல்ல. மேலும் கருத்துகளில் மார்க்சியப் பொருள்முதல் வாதம், உற்பத்தி முறைகள் மற்றும் மூலதனம் – தொழிலாளர்கள் உறவு ஆகியவை அடங்கும். மார்க்சிச சமூகவியல் பழங்குடி மக்கள், அடிமைப்படுத்தப்பட்ட மக்கள் மற்றும் முதலாளித்துவத்தின் பெயரில் உழைக்கும் மக்களை கட்டுப்படுத்த காவல்துறையினர் எவ்வாறு பயன்படுத்தப்படுகின்றது

மார்க்சிய சமூகவியலாளர்கள் கேட்கும் முக்கிய கேள்விகள் பின்வருமாறு:

* மூலதனம் தொழிலாளர்களை எவ்வாறு கட்டுப்படுத்துகிறது?
* உற்பத்தி முறை சமூக வகுப்புகளை எவ்வாறு பாதிக்கிறது?
* தொழிலாளர்கள், மூலதனம், அரசு மற்றும் பண்பாடு ஆகியவற்றுக்கும் என்ன தொடர்பு?
* பாலினம் மற்றும் இனம் தொடர்பான ஏற்றத்தாழ்வுகளை பொருளாதார காரணிகள் எவ்வாறு பாதிக்கின்றன?
* மார்க்சிய சோசலிசத்திற்குள் காவல்துறை என்ன பங்கு வகிக்கிறது?

## மேற்கோள்கள்

* டாம் பி. பாட்டமோர், *மார்க்சிய சமூகவியல்*, மேக்மில்லன், 1975
* மார்ட்டின் ஷா, *மார்க்சிய சமூகவியல் மறுபரிசீலனை: விமர்சன மதிப்பீடுகள்*, மேக்மில்லன், 1985

பகுப்பு:மார்க்சியம்
பரசினிக்கடவு

**பரசினிக்கடவு** (Parassinkkadavu)  என்பது அந்தூர் நகராட்சியில் உள்ள ஒரு சிறிய கோயில் நகரமாகும். இந்த நகரம் தென்னிந்தியாவின் கேரள மாநிலத்தின் கண்ணூர் மாவட்டத்தில் கண்ணூர் நகரத்திலிருந்து சுமார் 18 கி.மீ தொலைவில் அமைந்துள்ளது. இது வடக்கு மலபாரிலுள்ளா ஒரு பிரபலமான சுற்றுலாத் தலமாகும்.

## ஈர்ப்புகள்
இந்த ஊர் புகழ்பெற்ற முத்தப்பன் கோயிலுக்கு புகழ்பெற்றது.  கேரளாவில் தெய்யம் என்ற நடனம் தினசரி நடத்தப்படும் ஒரே இந்து கோயில் இதுதான்

பாரம்பரிய வருடாந்திர விழாவான உத்சவம் என்பது  "தையில்" குலத்தை சேர்ந்த ஒரு பெண் உறுப்பினர் தலைமையில் கண்ணூர் குடும்ப வீட்டிலிருந்து ஊர்வலமாகத் தொடங்கி இந்த ஆலயத்தில் முத்தப்பன் ஆலயத்தில் முடிகிறது. இறுதியில் பிரதான பலிபீடத்தில் கடவுளுக்கு ஒரு பூசை (பிரார்த்தனை) நடைபெறுகிறது.

பர்சினிக்கடவு பாம்பு பூங்காவிற்கு இந்த ஊர் குறிப்பிடத்தக்கது. இராச நாகம் உள்ளிட்ட சுமார் 150 வகையான பாம்பினங்கள் பூங்காவில் வாழ்கின்றன.

பாம்புகளிலிருந்து விஷத்தை பிரித்தெடுப்பதற்கான ஆராய்ச்சி மையம்ம் இங்கு பரிந்துரைக்கப்பட்டுள்ளது. இந்த பூங்காவில் பைத்தான்கள் உள்ளிட்ட விஷமற்ற பாம்புகளின் பெரிய தொகுப்பும் உள்ளது.

விஸ்மயா என்ற கேளிக்கைப் பூங்காவும் இங்கு அமைந்துள்ளது
[thumb|[விஸ்மய|விஸ்மயா கேளிக்கைப்  பூங்கா]]
thumb|பாம்புப் பண்ணை
## புகைப்படத் தொகுப்பு

படிமம்:Mutthapan2.jpg|விஷ்ணுவாக முத்தப்பனின் தெய்யம் நடனம்
படிமம்:Thai_paradevatha_and_Muthappan.jpg|விஷ்ணு & சிவபெருமானாக முத்தப்பன்]] தெய்யம் நடனம்.
படிமம்:വിസ്മയ പാർക്ക്.JPG|முக்கிய காட்சி
படிமம்:ഊഞ്ഞാൽ.JPG|தொட்டில்
படிமம்:VismayaParkGate.JPG|நுழைவாயில்
படிமம்:Vismaya Park (4236282321).jpg|பூங்காவின் உள்ளே


## மேலும் காண்க

* பர்சினிக்கடவு பாம்பு பூங்கா
* முத்தப்பன் கோயில்
* கண்ணூர்
* தெய்யம்
* குன்னத்தூர் பாடி
* தளிப்பறம்பு ராஜராஜேஸ்வரர் கோயில்
## மேற்கோள்கள்

## வெளி இணைப்புகள்
## External links

*Orkut Community of Parassinikkadavu
பகுப்பு:கேரளத்தில் சுற்றுலாத் துறை
பகுப்பு:Coordinates on Wikidata
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
சனிவார சந்தை

**சனிவார சந்தை** (Shanivarsanthe) என்பது இந்திய மாநிலமான கர்நாடகாவின் குடகு மாவட்டத்தில் உள்ள ஒரு சிறிய நகரமாகும். இதன் வடகிழக்கில் சோமவாரப்பேட்டை வட்டம் அமைந்துள்ளது. இங்குள்ள மக்கள் கன்னடம், குடகு மொழி, துளு, பியரி, இந்தி மற்றும் ஆங்கிலம் போன்ற மொழிகளை பேசுகிறார்கள்.

## தாவரங்களும், விலங்கினங்களும்
காப்பி, நெல் மசாலாப் பொருட்கள் போன்றவை இப்பகுதியின் முக்கிய பயிர்களாகும். மிளகு, ஏலம் , இஞ்சி போன்ற பிற காய்கறிகளும் இங்கு விளைவிக்கப்படுகின்றன. மேலும் இது வெள்ளி ஓக் மரத்தை வளர்ப்பதில் பிரபலமானது.

## மக்கள்
இந்த நகரத்தில் இந்துக்களும், முஸ்லிம்களும், கிறிஸ்தவர்களும் உள்ளனர். அதே சமயம் பில்வாக்கள், செட்டிகள், வொக்கலிகர்கள், வீர சைவர்கள், குடகு மக்கள் ஆகியோரும் இங்கு வசிக்கின்றனர். முஸ்லிம்களிடையே உருதுவும், பியரியும் பேசப்படுகின்றன.

## குறிப்பிடத்தக்க நபர்கள்

* கே.எம்.கரியப்பா, இந்திய இராணுவத்தின் முதல் தளபதி இங்கு பிறந்தார்.
## மேற்கோள்கள்

## மேலும் காண்க

* மடிக்கேரி
* சோம்வாரப்பேட்டை
* மங்களூர்
* விராசுப்பேட்டை

பகுப்பு:Coordinates on Wikidata
பகுப்பு:குடகு மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
இந்தியாவில் சுவர்ப்பந்து

சுவர்ப்பந்து (Squash) இந்தியாவில் பிரபலமான பொழுதுபோக்கு விளையாட்டாகும், மேலும் இது ஒரு போட்டி விளையாட்டாக பிரபலமடைந்து வருகிறது. இது இந்திய சுவர்ப்பந்து ராக்கெட்சு கூட்டமைப்பால் நிர்வகிக்கப்படுகிறது. இந்திய ஆண்கள் தேசிய சுவர்ப்பந்து அணி 1967 முதல் உலக அணி சுவர்ப்பந்து தொடரில் கலந்து கொண்டது.

இந்திய சுவர்ப்பந்து வீரர்களில் முதலிடத்தில் தீபிகா பள்ளிக்கல், ஜோஷ்னா சின்னப்பா, சவுரவ் கோசல் ஆகியோர் உள்ளனர். 2012 ஆம் ஆண்டில் முதல் 10 அதிகாரப்பூர்வ பெண்கள் சுவர்ப்பந்து உலக தரவரிசையில் நுழைந்த முதல் இந்திய பெண்மணி தீபிகா ஆவார். சவுரவ் கோசல், 2013 ஆம் ஆண்டில் மிக உயர்ந்த தரவரிசை பெற்ற முதல் இந்திய ஆண் வீரராவார்.

## வரலாறு
[alt=Dipika Pallikal|thumb|2012 இல் [தீபிகா பள்ளிக்கல்]]
சுவர்ப்பந்து இந்தியாவில் ஆங்கிலேய ஆயுதப்படை வீரர்களால் அறிமுகப்படுத்தப்பட்டது.  ஆங்கிலேய ஆட்சி காலத்தில் இந்த விளையாட்டு பெரும்பாலான ஆங்கிலேய காலனித்துவ நாடுகளில் விளையாடப்பட்டது. இந்தியாவில் சில இராணுவ முகாம்களில் இன்றும் காணலாம்.

இந்தியாவில் சுவர்ப்பந்து விளையாட்டை மேற்பார்வையிட சுவர்ப்பந்து ராக்கெட்ஸ் கூட்டமைப்பு (எஸ்.ஆர்.எஃப்.ஐ) உருவாக்கப்பட்டது. இது பயிற்சி முகாம்கள், மாநில மற்றும் தேசிய போட்டிகள் மற்றும் தேசிய சுவர்ப்பந்து சாம்பியன்ஷிப்பை நடத்துகிறது. இந்திய தேசிய அணிக்கான அணியையும் பயிற்சியாளர்களையும் தேர்ந்தெடுக்கும் பொறுப்பு வகிக்கிறது. 1990 இல், இது இந்தியச் சுவர்ப்பந்து அகாதமியை நிறுவியது. எஸ்.ஆர்.எஃப்.ஐ படி, சுவர்ப்பந்து 19 மாநிலங்கள் மற்றும் 4 ஒன்றியப் பகுதிகளில் மட்டுமே நிறுவப்பட்டுள்ளது.

### மிக உயர்ந்த தரவரிசை வீரர்கள்
மே 2020 நிலவரப்படி, உலக சுவர்ப்பந்து தரவரிசையில் இந்திய வீரர்கள்.

## மேற்கோள்கள்


பகுப்பு:இந்தியாவில் சுவர்ப்பந்து
சுல்லியா

**சுல்லியா** (**Sullia)** சுல்யா என்றும் அழைக்கப்படும் இது இந்தியாவின் கர்நாடக மாநிலத்தின் தெற்கு கன்னட மாவட்டத்தில் உள்ள ஒரு நகரம். இது சல்லியா வட்டத்தின் தலைமையகமாகவும் உள்ளது. இது கர்நாடகாவின் தெற்கு கன்னட மாவட்டத்தில் மூன்றாவது பெரிய மற்றும் வேகமாக வளர்ந்து வரும் நகரமாகும்

## வரலாறு
1837 ஆம் ஆண்டில் அமரா சல்லியா, மடிக்கேரி, சித்தாபுரா, பாகமண்டலா, சனிவார சந்தை, பெல்லாரே, புட்டூர் மற்றும் நந்தாவரா ஆகிய பகுதிகளைச் சேர்ந்த கௌடாக்கள், குடகு மக்கள், வீர சைவர்கள், கிதியாக்கள், ஆதி திராவிடர்கள் சாதியினர் பெரும்பான்மையானவர்கள் ஆங்கிலேயருக்கு எதிராக சுதந்திரத்திற்காக போராடியபோது ஒரு வரலாற்று புரட்சி நிகழ்ந்தது.
## புள்ளிவிவரங்கள்
2011 மக்கள் தொகை கணக்கெடுப்பின்படிடி, சுல்லியாவில் இந்துக்கள் மிகப்பெரிய மதக் குழுவாக உள்ளனர் (1,23,507 அதாவது  85.04%). முஸ்லிம்களின் எண்ணிக்கை 19,556 (13.47%), கிறிஸ்தவர்களின் எண்ணிக்கை 2,076 (1.43%).

## மேற்கோள்கள்

பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
முகமது சிராஜ்

**முகமது சிராஜ்** (Mohammaed Siraj பிறப்பு: மார்ச் 13, 1994) ஓர் இந்தியத் துடுப்பாட்ட வீரர், இவர் தற்போது ராயல் சேலஞ்சர்ஸ் பெங்களூர் மற்றும் இந்திய துடுப்பாட்ட அணிக்காக விளையாடுகிறார்.

## ஆரம்ப கால வாழ்க்கை
சிராஜ் 13 மார்ச் 1994 அன்று ஜதராபாத்தில் பிறந்தார். இவரின் தந்தை ஆட்டோ ரிக்‌சா டிரைவர், அவரது தாயார் இல்லத்தரசி.

## உள்நாட்டுத் துடுப்பாட்டம்
2015–16 ரஞ்சி கோப்பை போட்டியில் ஜதராபாத் அணிக்காக 15 நவம்பர் 2015 அன்று சிராஜ் தனது முதல் தரத் துடுப்பாட்டத்தில் அறிமுகமானார். இவர் 2015–16 சையத் முஷ்டாக் அலி கோப்பைக்கான போட்டியில் 2 சனவரி 2016 அன்று இருபதுக்கு -20 போட்டியில் அறிமுகமானார். 2016–17 ரஞ்சி கோப்பை போட்டியில் ஜதராபாத் துடுப்பாட்ட அணிக்காக 18.92 பந்து வீச்சு சராசரியில் 41 இலக்குகளை வீழ்த்தினார்.

## பன்னாட்டு துடுப்பாட்டம்
அக்டோபர் 2017 இல், நியூசிலாந்துக்கு எதிரான பன்னாட்டு இருபது20தொடரில் இந்திய அணியில் இடம் பெற்றார். 4 நவம்பர் 2017 அன்று நியூசிலாந்திற்கு எதிராக தனது முதல் பன்னாட்டு இருபது20 போட்டியில் விளையாடினார்.

## மேற்கோள்கள்

பகுப்பு:ராயல் சேலஞ்சர்ஸ் பெங்களூர் அணி வீரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1994 பிறப்புகள்
பிரான்சிஸ் வில்லியம் ஆஸ்டன்

**பிரான்சிஸ் வில்லியம் ஆஸ்டன்** (*Francis William Aston*, எஃப்.ஆர்.எஸ்; 1 செப்டம்பர் 1877 - 20 நவம்பர் 1945) என்பவர் ஒரு ஆங்கில வேதியியலாளர் மற்றும் இயற்பியலாளர் ஆவார். இவர் 1922 ஆம் ஆண்டு வேதியியலுக்கான நோபல் பரிசை வென்றார், பொருள்களில் அடங்கியுள்ள அணுக்களின் எடையை அவற்றின் நிறைகளுக்கேற்பக் கணக்கிடப் பயன்படும் 'நிறைநிரல் வரைவி'யை முதன்முதலாகக் கண்டு பிடித்தவர் இவரே. அத்துடன் 'ஐசோடோப்' என அழைக்கப்படும் ஓரகத் தனிமங்களையும் இவரே கண்டறிந்து விளக்கினார். இவை இரண்டையும் கண்டுபிடித்தமைக்காக 1922ஆம் ஆண்டில் நோபல் பரிசு இவருக்கு வழங்கப்பட்டது. இவர் அரச கழகம்  மற்றும் கேம்பிரிட்ஜ் திரித்துவக் கல்லூரியின் சக உறுப்பினராக இருந்தார். இவர் கண்டுபிடித்த நிறைநிரல் வரைவி வேதியியலில் மட்டுமல்லாது அணுக்கரு இயற்பியல், உயிரியல், நில இயல்போன்ற பல்வேறு துறைகளுக்கும் பயன்படுத்தப்படுகிறது. இதுவரை கண்டறியப்பட்டுள்ள 287 இயற்கை ஓரகத் தனிமங்களில் 212-ஐக் கண்டு பிடித்து விளக்கியவர் ஆஸ்டன் ஆவார்.

## மேற்கோள்கள்

## வெளி இணைப்புகள்
* அணுசக்தி சிக்கல்களுக்கான அல்சோஸ் டிஜிட்டல் நூலகத்திலிருந்து பிரான்சிஸ் ஆஸ்டனுக்கான சிறுகுறிப்பு
* Francis William Aston நோபல் சொற்பொழிவு, டிசம்பர் 12, 1922 *மாஸ் ஸ்பெக்ட்ரா மற்றும் ஐசோடோப்புகள் உட்பட*
* கேம்பிரிட்ஜில் இருந்து ஆஸ்டன் சுயசரிதை

பகுப்பு:1877 பிறப்புகள்
பகுப்பு:1945 இறப்புகள்
பகுப்பு:ஆங்கிலேய வேதியியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் பரிசு பெற்ற ஆங்கிலேயர்கள்
புன்னக்குளங்கரை

thumb|புன்னக்குளங்கரையின் நெல் வயல்கள்
thumb|நீலியார் கோட்டம் குளம்
**புன்னக்குளங்கரை** (Punnakkulangara) என்பது தென்னிந்தியாவில் கேரளாவின் கண்ணூர் மாவட்டத்தில் உள்ள அந்தூர்நகராட்சியின் ஒரு குறிப்பிடத்தக்க பகுதியாகும். இது மொராழா கிராமத்தின் கீழ் வருகிறது.

## இருப்பிடம்
இந்த ஊர் வடக்கு மலபாரில் உள்ள ஒரு கிராமம். இது கண்ணூர் மாவட்டத்தின் அந்தூர் நகராட்சியில் அமைந்துள்ளது. புன்னக்குலங்கரா மொராழா கிராமத்தின் கீழ் வருகிறது.

ஒரு சிறிய கிராமம் என்றாலும், இது முக்கியமான இடங்களால் சூழப்பட்டுள்ளது. சுதந்திர இயக்கத்தின் வரலாற்று இடங்களான, மொராழா, பக்கலம் ஆகியவை இந்த ஊரைச் சுற்றி அமைந்துள்ளது. கண்ணூர் பல்கலைக்கழகம் இதன் தெற்கே அமைந்துள்ளது. கேரள ஆயுதப்படையினரின் நான்காவது படைப்பிரிவு இந்தக் கிராமத்தின் தென்கிழக்கு எல்லையாகும். கண்ணூர், அரசு பொறியியல் கல்லூரி, கண்ணூர், தூர்தர்ஷன் மையம், கண்ணூர், கெல்ட்ரான், பர்சினிக்கடவு பாம்பு பூங்கா போன்றவை இந்த இடத்திற்கு மிக அருகில் உள்ளன.

## மக்கள்தொகை
புன்னக்குளங்கரையின் மக்கள் தொகை விவரங்கள் கலவையான தன்மை கொண்டவை. இந்துக்களும் முஸ்லிம்களும் ஆதிக்கம் செலுத்தும் மதங்களாகும். கிறிஸ்தவர்களும் சிறிய அளவில் இருக்கின்றனர். இந்துக்களில் பெரும்பாலோர் ஈழவர் சமூகத்தைச் சேர்ந்தவர்கள்.

## பொருளாதாரம்
**வேளாண்மை** - ஒரு காலத்தில் இந்த ஊர்  மக்களின் முக்கிய செயல்பாடாக இருந்த விவசாயம் இப்போது கீழ்நோக்கி உள்ளது. ஆனாலும், விவசாயத்தில் இன்னும் நிறைய பேர் ஈடுபட்டுள்ளனர். ஆனால் பக்க வணிகமாக மட்டுமே செய்கிறார்கள். ஒருகாலத்தில் ஊரின் மையப்பகுதி வழியாக ஓடும் கால்வாயின் பக்கங்களில் உள்ள பரந்த நெல் வயல்கள் ஒரு நல்ல காட்சியாக இருந்தது. மெதுவாக, ஆனால் மேலும் மேலும் நெல் வயல்கள் மலட்டுத்தனமாகி வருகின்றன. முக்கிய விவசாய நடவடிக்கைகளில் அரிசி, தேங்காய், பாக்கு, மிளகு, முந்திரி, பிற பருவகாலப் பயிர்களும் அடங்கும்.

**தொழிற்சாலை** - இந்த ஊரில் எந்தத் தொழிலும் இல்லை. கேரளா மற்றும் வெளிநாடுகளிலும் ஏராளமான மக்கள் சிறு மற்றும் நடுத்தர தொழில்களில் ஈடுபட்டுள்ளனர். இது சிறிய அளவிலான வர்த்தகம் முதல் வெளிநாடு வர்த்தகம் வரை இருக்கும்.

## தொழில்
இதன் மக்கள் தொகையில் பெரும்பகுதி தொழிலாளர்கள். கட்டுமானம், வேளாண்மை (பருவகாலம்) போன்றவை அவர்களுக்கு தொழில் வழங்கும் முக்கிய துறைகள். கூட்டுறவுத் துறை வாழ்வாதாரத்தின் ஒரு பெரிய ஆதாரமாகும். பெரும்பாலோர் அரேபிய நாடுகளில் வேலை செய்கிறார்கள். மற்றொரு முக்கியமான பகுதி அரசுத் துறை. அரசு அலுவலகங்கள், பள்ளிகள், பல்கலைக்கழகம் போன்றவற்றில் பலர் வேலை செய்கிறார்கள். இப்போதெல்லாம் தகவல் தொழில்நுட்பம் மற்றும் அதனுடன் தொடர்புடைய தொழில்களில் பணியாற்றும் மக்களும் உயர்ந்து வருகின்றனர்.

## போக்குவரத்து
தேசிய நெடுஞ்சாலை தர்மசலா சந்திப்பு வழியாக செல்கிறது. மங்களூர் மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். அருகிலுள்ள தொடருந்து நிலையங்கள் மங்களூர் - பாலக்காடு பாதையில் கண்ணபுரம் மற்றும் கண்ணூர். மங்களூர் மற்றும் கோழிக்கோட்டில் விமான நிலையங்கள் உள்ளன.

## மேலும் காண்க

* அந்தூர்
* மொராழா
* பரசினிக்கடவு
* கண்ணபுரம்
* செறுகுன்னு
* கல்லியாச்சேரி

## குறிப்புகள்

## வெளி இணைப்புகள்

*Punnakkulangara in Wikimapia : http://wikimapia.org/#lat=11.9902935&lon=75.3658676&z=15&l=0&m=b&v=1&show=/15925682/Punnakkulangara
*Website of Punnakkulangara

பகுப்பு:Coordinates on Wikidata
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
மொராழா

**மொராழா**  (Morazha) என்பது இந்திய மாநிலமான கேரளாவின் கண்ணூர் மாவட்டத்தில் உள்ள அந்தூர் நகராட்சியின் கிராமமாகும். அந்தூர் நகராட்சி அமைப்பதற்கு முன்பு இந்தக் கிராமம் தளிப்பறம்பா நகராட்சியின் ஒரு பகுதியாக இருந்தது. நகராட்சி நகரத்தின் ஒரு பகுதியாக இருந்தாலும், மொராழா ஒரு கிராமத்தைப் போலவே உள்ளது.

இந்தக் கிராமத்தின் நிலப்பரப்பு நெல் வயல்கள் மற்றும் மலையடிவார பகுதிகளை உள்ளடக்கியது. இந்தக் கிராமத்தில் ஐந்து முக்கிய பகுதிகள் உள்ளன. மொராழா மத்தி, வெள்ளிக்கீல், பன்னேரி, கனூல் மற்றும் புன்னக்குளங்கரை . ஒரு நகராட்சி நகரத்தின் ஒரு பகுதியாக இருக்கும்போது, இந்தக் கிராமத்தின் மக்கள் தங்கள் வழக்கமான தேவைகளுக்காக செறுகுன்னு மற்றும் கண்ணபுரத்தில் உள்ள நகரங்களை மட்டுமே நம்பியுள்ளனர். அண்மை நகரங்களில் பெரும்பாலான மக்கள் வேலை செய்கிறார்கள்.

## நிலவியல்
மொராழா 11.987 ° வடக்கிலும், 75.349 ° கிழக்கிலும் அமைந்துள்ளது. இது சராசரியாக 1 மீட்டர் (3 அடி) உயரத்தைக் கொண்டுள்ளது.

## புள்ளிவிவரங்கள்
2001 இந்திய மக்கள் தொகை கணக்கெடுப்பின்படி, மொராழாவின் மக்கள் தொகை 4, 389 ஆகும்.

## போக்குவரத்து
தேசிய நெடுஞ்சாலை தர்மசாலா சந்தி வழியாக செல்கிறது. மங்களூர் மற்றும் மும்பையை வடக்குப் பகுதியிலும், கொச்சின் மற்றும் திருவனந்தபுரத்தை தெற்குப் பகுதியிலும் அணுகலாம். கிழக்கு நோக்கிச் செல்லும் சாலை மைசூர் மற்றும் பெங்களூருடன் இணைகிறது. அருகிலுள்ள தொடருந்து நிலையங்கள் மங்களூர்- பாலக்காடு பாதையில் கண்ணபுரம் மற்றும் கண்ணூர் . கண்ணூர், மங்களூர் மற்றும் காலிகட் ஆகிய இடங்களில் விமான நிலையங்கள் உள்ளன. அவை அனைத்தும் சர்வதேச விமான நிலையங்கள் ஆனால் நேரடி விமானங்கள் மத்திய கிழக்கு நாடுகளுக்கு மட்டுமே கிடைக்கின்றன.

## மேலும் காண்க

* அந்தூர்
* பரசினிக்கடவு
* கண்ணபுரம்
* செறுகுன்னு
* கல்லியாச்சேரி
* புன்னக்குளங்கரை
## மேற்கோள்கள்

பகுப்பு:Coordinates on Wikidata
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
தோட்டம் பாட்டு

[thumb|வட [கேரளம்|கேரளாவின் புகழ்பெற்ற தோட்டம் பாட்டில் கடவன்கோட்டு மாக்கம்  பிரபலமான ஒன்றாகும்]]
**தோட்டம் பட்டு** (Thottam Pattu) என்பது தெய்யம் சடங்கைச் செய்வதற்கு முன்பு பாடும் ஒரு குரல் பாடலாகும். தெய்யம் கலை தொடங்குவதற்கு முன்பு இவை  கோவில்களில் பாடப்படுகின்றன. தோட்டம் பாட்டு என்பது தெய்வங்களிடம் வைக்கப்படும் ஒரு வேண்டுகோளாகும். இந்த சடங்கைச் செய்வதன் மூலம், இதனை நிகழ்த்தியவர் தெய்வத்தின் ஆசியைப் பெறுவார் என்பது புராண நம்பிக்கை. தோட்டம் பாட்டு, சடங்கு பாடல்கள், நிகழ்ச்சியுடன் வரும் தெய்வங்கள் தொடர்பான புனைவுகளை விரிவாகக் கூறுகின்றன. செண்டை, துடி போன்ற தாளங்களும் பாடல்கள் இசைக்கப்படுகின்றான.  வழக்கமாக தாளக் கலைஞர்கள் இதை பாடுகிறார்கள். 
thumb|குட்டிச்சாத்தன் தெய்யத்தின் தோட்டம் பாட்டு

## மேலும் காண்க

* மலையாளத்தில் தோட்டம் பாட்டுகள் 
* வடக்கு மலபார்

## மேற்கோள்கள்

பகுப்பு:கேரளக் கலைகள்
கபு, கருநாடகம்

**கபு** (Kapu) கௌப் என்றும் அழைக்கப்படும் இது இந்தியாவின் கருநாடகாவின் உடுப்பி மாவட்டத்தில் உள்ள ஒரு நகரமாகும். இது தேசிய நெடுஞ்சாலை 17க்கு அருகில் உடுப்பிக்கும் மங்களூருக்கும் இடையில் உள்ளது. இங்கிருந்து ஒரு சாலை மஞ்சக்கல், சிரவா போன்ற இடங்களுக்கு செல்கிறது. இது கிருட்டிணர் கோயிலுக்கு புகழ் பெற்ற நகரமான உடுப்பிக்கு தெற்கே 13 கி.மீ தொலைவிலும், கருநாடகாவின் முக்கிய துறைமுக நகரமான மங்களூருக்கு வடக்கே 40 கி.மீ  தொலைவிலும் அமைந்துள்ளது. 

இது கலங்கரை விளக்கமும் மூன்று மாரியம்மன் கோயில்களும், திப்பு சுல்தான் கட்டிய கோட்டைக்கும் புகழ் பெற்றது. கபுவை உடுப்பி மாவட்டத்தின் வட்டத்தில் ஒன்றாக கர்நாடக அரசு அறிவித்துள்ளது. கபு ஆங்கிலேயர்களால் கௌப் என அழைக்கப்பட்டது.

அரேபிய கடலின் கரையில் ஒரு கடற்கரையும் ஒரு கலங்கரை விளக்கமும் இங்குள்ளது. இந்த இடத்தில் பல திரைப்படங்கள் படமாக்கப்பட்டுள்ளன.  உடுப்பியில் உள்ள மென்மையான மால்பே கடற்கரையுடன் ஒப்பிடும்போது இங்கு கடல் மிகவும் கடுமையானதாகவும், அச்சுறுத்துவதாகவும் காணப்படுகிறது. பல்கலைக்கழக நகரமான மணிப்பாலில் இருந்து சுமார் 15 கி.மீ தொலைவில் உள்ள இது மாணவர்களுக்கு மிகவும் பிடித்த பொழுதுபோக்கு இடமாகும்.

## கபு கலங்கரை விளக்கம்
கபு கலங்கரை விளக்கம் 1901 ஆம் ஆண்டில் கட்டப்பட்டது. இது பல ஆண்டுகளாக ஆயிரக்கணக்கான மாலுமிகளுக்கு வழிகாட்டுகிறது. மேலும், ஆபத்தான பாறைகள் இருப்பதை எச்சரிக்கிறது. இது அடித்தளத்திலிருந்து 27.12 மீட்டர் உயரம் கொண்டது. பார்வையாளர்களுக்கு கலங்கரை விளக்கம் காலை 5:30 மணி முதல் காலை 6:30 மணி வரையிலும், மாலையில் 4:30 மணியிலிருந்து சூரியன் மறையும் வரையும் திறந்திருக்கும். ரூ .10 கட்டணம் வசூலிக்கப்படுகிறது.

## தளவாடங்கள்
கபு   உடுப்பியிலிருந்து13 கி.மீ. தொலைவிலும், மங்களூரிலிருந்து 45 கி.மீ தொலைவிலும் அமைந்துள்ளது. உடுப்பியில் இருந்து கபுவை அடைய கிட்டத்தட்ட 25 நிமிடங்கள் ஆகும். உடுப்பியிலிருந்து ஏராளமான பேருந்துகள் கபுவிற்கு செல்கின்றன. பெங்களூரிலிருந்து மங்களூருக்கு பேருந்தில் சென்று கபுவை அடையலாம். பின்னர் மங்களூரிலிருந்து உடுப்பிக்கு பேருந்தில் செல்லலாம்.

கபு கடற்கரைக்குச் செல்ல சிறந்த நேரம் சூரிய உதயம் அல்லது சூரிய அஸ்தமனம். இது பகலில் மிகவும் சூடாகிறது. மழைக்காலங்களில் பார்வையிட்டால் நல்லது. காலையில், கடற்கரை பொதுவாக காலியாக உள்ளது. எனவே பார்வையிட விரும்பத்தக்கது.

## குறிப்பிடத்தக்க நபர்கள்

* துளு திரைப்பட நடிகர் சந்தீப் ஷெட்டி  - 

## புகைப்படத் தொகுப்பு

படிமம்:Kaup beach, Udupi, Karnataka 01.jpg|கபு கடற்கரை
படிமம்:Kaup beach, Udupi, Karnataka 02.jpg|கபு கடற்கரை
படிமம்:Kaup beach, Udupi, Karnataka 03.jpg|கபு கடற்கரை
படிமம்:Kaup beach, Udupi, Karnataka 05.jpg|கபு கடற்கரை
படிமம்:Kaup beach, Udupi, Karnataka 06.jpg|கபு கடற்கரை
படிமம்:Kaup beach, Udupi, Karnataka 10.jpg|கபு கடற்கரை
படிமம்:Kaup beach, Udupi, Karnataka 11.jpg|கபு கடற்கரை


## மேற்கோள்கள்

## வெளி இணைப்புகள்

* The beautiful Kapu Beach - everything you need to know
* http://www.hindu.com/2006/09/26/stories/2006092620030300.htm 
* Kapu Travel blog 
* https://www.flickr.com/photos/anita/14625607/in/set-303456/
* https://www.flickr.com/photos/itsmeritesh/335329285/
* Hosa Marigudi, Kapu
* A Photo essay of Kaup Light House, Udupi
பகுப்பு:கர்நாடகக் கடற்கரைகள்
பகுப்பு:Coordinates on Wikidata
குஞ்சிகல் அருவி

**குஞ்சிகல் அருவி** (*Kunchikal Falls*) என்பது இந்திய மாநிலமான கருநாடகாவின் சிமோகா மாவட்டத்தில் மஸ்திகட்டே அருகே நிடகோடு கிராமத்தில் அமைந்துள்ளது. உலக அருவிகளின் தரவுத்தளத்தின்படி குஞ்சிகல் நீர்வீழ்ச்சி பாறைக் கற்களால் கீழே விழுகிறது. இதன் வீழ்ச்சியின் மொத்த உயரம் 455 மீட்டர் (1493 அடி) ஆகும். 

இந்த அருவி வராகி ஆற்றின் மூலம் உருவாகிறது. சிவமோகா மாவட்டம் மஸ்திகட்டே அருகே  மணி அணையும்,  நிலத்தடி மின் உற்பத்தி நிலையமும் கட்டப்பட்ட பின்னர், இந்த அருவிக்கான நீர் ஆதரம் வெகுவாகக் குறைந்து விட்டது. மழைக்காலங்களில் (சூலை-செப்டம்பர்) மட்டுமே இங்கு நீர் காணப்படும். அருவி தடைசெய்யப்பட்ட பகுதிக்குள் இருப்பதால், இதனை பார்வையிட அனுமதி பெறவேண்டியது அவசியமாகும். கொசங்கடி கிராமத்தில் (சுமார் 15 கி.மீ தூரத்தில்) அனுமதிச்சீட்டு வழங்கப்படுகிறது. குஞ்சிகல் அருவியிலிருந்து 138 கி.மீ (86 மைல்) தொலைவில் மங்களூர் விமான நிலையம் உள்ளது. 

## மேலும் காண்க
* இந்திய அருவிகளின் பட்டியல்
* வராகி ஆறு

## மேற்கோள்கள்

## வெளி இணைப்புகள்
*World waterfalls database entry 
பகுப்பு:கர்நாடக அருவிகள்
பகுப்பு:Coordinates on Wikidata
ஜலதுர்கா

**ஜலதுர்கா** (Jaladurga) என்பது இந்திய மாநிலமான கருநாடகாவின் ராய்ச்சூர் மாவட்டத்தில் உள்ள லிங்சுகூர் நகரத்திற்கு சுமார் 20 கி.மீ. தொலைவில் அமைந்துள்ள ஒரு கிராமாகும். நகரின் வடகிழக்கில் பிஜாப்பூரின் சுல்தானியர்கள் இங்கு ஒரு கோட்டையை கட்டினர். கிருஷ்ணா ஆறு இங்கே ஜலதுர்கா அருவி என்ற பெயரில் பாய்கிறது.

## ஜலதுர்கா கோட்டை
இந்த பிராந்தியத்தில் இது ஒரு சுற்றுலா தலமாகும். ஜலதுர்கா தனித்துவமான தீவு கோட்டையைக் கொண்டுள்ளது. இக்கோட்டைக்கு ஏழு வாயில்கள் இருந்தன. இது லிங்சுகூரிலிருந்து 13 கி.மீ தூரத்தில் உள்ளது. கிருஷ்ணா ஆறு மலையைச் சுற்றி கிழக்குப் பக்கம் பாய்கிறது. கோட்டை ஒரு காலத்தில் பிஜப்பூர் சுல்தானகத்தின் கோட்டையாக இருந்தது என்பதை நிரூபிக்க குறிப்பிட்ட பதிவுகள் எதுவும் இல்லை. கோட்டை பாழடைந்த நிலையில் உள்ளது. கோட்டையின் உச்சியில் ஒரு அரண்மனையும் ஒரு பாதாள அறையும் இருந்தது. மன்னர்களின் சில கல்லறைகள் உள்ளன. ஆனால் அடையாளம் இல்லை, சங்கமேசுவரர்  கோயில், எல்லம்மா கோயில் ஆகியவை உள்ளது. கிருஷ்ணா ஆற்றின் பக்கங்களும் மணல் நிறைந்தவை அல்ல, மென்மையான கற்பாறைகள் நிறைந்தவை. இது மந்தனா மடுவு என்று அழைக்கப்படுகிறது. ஜலதுர்காவில் உருது மற்றும் தேவநாகரி எழுத்துகளில் எழுதப்பட்ட ஒரு சிறிய கல்வெட்டு உள்ளது.

## நம்பிக்கை
உள்ளூர் நம்பிக்கையின்படி, பசவண்ணாவின்  ஒரு லட்சம் வசனங்கள் அடங்கிய பெட்டி ஒன்று ஆற்றில் மறைத்து வைக்கப்பட்டுள்ளதாகவும், அவை உலகின் பிற பகுதிகளிலிருந்து மறைக்கப்பட்ட இரகசியமெனவும் ஒரு கதை உலவுகிறது.

## ஜலதுர்கா காடு
வனத்துறையால் கட்டுபடுத்தப்டப்பட்ட ஒரு காடு உள்ளது. இங்கு நரி, கழுதைப்புலி, முயல், கீரி போன்றவை காணப்படுகின்றன.

## மேலும் காண்க

* ராய்ச்சூர்
* கர்நாடக மாவட்டப் பட்டியல்

## மேற்கோள்கள்

பகுப்பு:கருநாடகக் கோட்டைகள்
பகுப்பு:கர்நாடக அருவிகள்
பகுப்பு:Coordinates on Wikidata
கு. சுதாகரன்

**கும்பகுடி சுதாகரன்** (பிறப்பு: ஜூன் 7, 1948) ஓர் இந்திய அரசியல்வாதியாவார். கேரள அரசின் முன்னாள் வன மற்றும் விளையாட்டுத்துறை அமைச்சராகவும் இருந்துள்ளார். தற்போது கண்ணூர் மக்களவைத் தொகுதியில் இருந்து இந்திய மக்களவை உறுப்பினராக  செயல்படுகிறார். இந்திய தேசிய காங்கிரசு கட்சியை இவர் பிரதிநிதித்துவப்படுத்துகிறார்.

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:கண்ணூர் மாவட்ட மக்கள்
பகுப்பு:15வது மக்களவை உறுப்பினர்கள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:கேரள சட்டமன்ற உறுப்பினர்கள்
சுபா அணை

**சுபா அணை** (Supa Dam) என்பது இந்தியாவின் கர்நாடக மாநிலத்தில் காளி நதி (கன்னடம்) அல்லது காளி ஆற்றின் குறுக்கே கட்டப்பட்ட அணையாகும். இது கர்நாடகாவின் மிக உயரமான அணையாகும். இந்த அணை உத்தர கன்னட மாவட்டம் ஜோடியா வட்டத்தில் கணேசகுடியில் அமைந்துள்ளது.  காளி நதி தொகுப்பில் 810 மெகாவாட் மின்உற்பத்தி திட்டமான நாகசரி மின் திட்டமும் உள்ளடக்கியது. இந்த அனைத்து மின்னுற்பத்தி நிலையங்களுக்கும் இந்த அணையிலிருந்தே நீர் வழங்கப்படுகிறது. அணையின் அடிவாரத்தில் தலா ஐம்பது மெகாவாட் மின்சாரம் உற்பத்தித் திறன் கொண்ட இரண்டு மினியற்றிகள் உள்ளன. இங்கு உற்பத்தி செய்யப்படும் மின்சாரம் கர்நாடகாவின் பல்வேறு பகுதிகளுக்கு பகிர்ந்தளிக்கப்படுகிறது.கர்நாடக மின்சக்தி நிறுவனத்திற்குச் சொந்தமான இந்த அணையினை இந்துஸ்தான் இரும்பு பணிக் கட்டுமான நிறுவனத்தினரால் (எச்.எஸ்.சி.எல்) கட்டப்பட்டது. சொந்தமானது மற்றும் இயங்குகிறது. 1985 ஆம் ஆண்டில் இந்த மின் உற்பத்தியினைத் தொடங்கியது.

## மேலும் காண்க

* இந்தியாவில் அணைகள் மற்றும் நீர்த்தேக்கங்களின் பட்டியல் .

## வெளி இணைப்புகள்

## மேற்கோள்கள்

* சுபா அணை
பகுப்பு:கர்நாடக அணைகள்
பகுப்பு:Coordinates on Wikidata
தெலிகுலா

**தெலிகுலா** (* Telikula*) எனப்படுவோர் இந்திய மாநிலமான ஆந்திரப் பிரதேசத்திலும்,  தமிழகத்திலும் வாழுகின்ற ஓர் இனக்குழுவினர் ஆவார் . இச்சமூகத்தினரின் தெலுங்கு மொழியை தாய்மொழியாகக் கொண்டோராவர். இச்சமூகத்தினரின் வாணிய செட்டியார் சமூகத்தின் உட்பிரிவினராக உள்ளனர். விஜயநகர பேரரசின் ஆட்சி காலத்தில் ஆந்திராவில் இருந்து தமிழகம் வந்தனர் .இவர்கள் கனிகா என்கிற பெயரிலும் அழைக்கப்படுகின்றனர்.இத்தெலுங்கு சமூகத்திற்கு தமிழ்நாடு அரசின் இட ஒதுக்கீடு பட்டியலில் பிற்படுத்தப்பட்ட வகுப்பில் வாணியர் என்ற பெயரில் சாதி சான்றிதழ் வழங்கப்படுகிறது.
## சொற்பிறப்பு

கனிகா என்றால் தெலுங்கில்  எண்ணெய் உற்பத்தி என்பதை  குறிக்கும் 

## தொழில்
இவர்கள் செக்கு மூலம் எண்ணெய் வித்துக்களை ஆட்டி, எண்ணெய் உற்பத்தி செய்து விற்பனை செய்யும் தொழிலைச் செய்து வருகின்றனர்.

## மேற்கோள்கள்

பகுப்பு:செட்டியார்கள்
பகுப்பு:தெலுங்குச் சமூகங்கள்
பகுப்பு:சாதிகள்
லாசா ஆறு

**லாசா ஆறு** (**Lhasa River**, also called **Kyi Chu** (, ), சீனாவின் மேற்கே உள்ள திபெத் தன்னாட்சிப் பிரதேசத்தில் தெற்கில் அமைந்த  லாசா மாவட்டத்தில் பாயும் ஆறு ஆகும். இது யார்லங் சாங்போ ஆற்றின் துணை ஆறு ஆகும். கோடைக் காலத்தில் லாசா ஆற்று நீர்  வெள்ளத்துடன் பாய்ம். லாசா ஆற்றின் குறுக்கே இரண்டு புனல் மின் நிலையங்கள் கட்டப்பட்ட்டுள்ளது. லாசா ஆற்றின் வடிநிலப் பகுதி   பரப்பளவு கொண்டது. 

லாசா ஆற்றின் வடிநிலப்பகுதி இமயமலையில்  உயரத்தில் உள்ளது. இந்த ஆறு லாசா மாவட்டதின் பொருளாதாரம், பண்பாடு மற்றும் அரசியலுக்கு ஆதாரமாக உள்ளது. 1990-ஆம் ஆண்டின் கணக்குப் படி, லாசா ஆற்றின் வடிநிலப் பகுதியில் 3,29,700 மக்கள் தொகை கொண்டது. அதில் 88% வேளாண்மைத் தொழிலில் ஈடுபட்டுள்ளனர். லாசா ஆற்றின் வடிநிலப் பகுதியின் தட்பவெப்பம்  ஆகவுள்ளது. ஆண்டு சராசரி மழைப்பொழிவு   உள்ளது. பருவ மழைக்காலமான சூன் முதல் செப்டம்பர் வரையில் 85% மழைப்பொழிவு உள்ளது. லாசா ஆறு  பரப்பளவு விளைநிலத்திற்கு நீர் ஆதாரமாக உள்ளது.

## படக்காட்சியகம்

File:Dazi Bridge-1.jpg|லாசா ஆற்றின் குறுக்கே டாசி பாலம் 
File:Tibet-6081 - View Large (2694777213).jpg| லாசா ஆற்றின் தட்டைச் சமவெளி (2006)
File:Lhasa, Tibet.jpg| லாசா நகரத்தின் தெற்கில் பாயும் லாசா ஆறு, (2009)
File:Tibet-6080 (2695594944).jpg|லாசா நகரத்தின் தெற்கில் பாயும் லாசா ஆறு, (2008)


## மேற்கோள்கள்

## ஆதாரம்

*
*
*
*
*
*
*
*
*
*
*
*
*
*
*
*
*
*
* 
* 
*
*
*
*
*

திபெத்திய ஆறுகள்
பகுப்பு:திபெத்து
சேத் திருவிழா

**சேத் திருவிழா** (**Sed festival**) பண்டைய எகிப்திய பார்வோனின்  30 ஆண்டு ஆட்சிக் கால நிறைவிற்காகவும், பின்னர் ஒவ்வொரு 3 அல்லது 4 ஆண்டுகளுக்கு ஒரு முறையும் மன்னரின் ஆட்சிக் காலத்தைப் போற்றும் வகையிலும், மன்னருக்கு நல்ல உடல் நலத்தையும் வேண்டியும் அமூன் மற்றும் இரா கடவுளர்களுக்கு படையல் விருந்து மற்றும் ஊர்வலத்துடன் சிறப்பிக்க கொண்டாடப்பட்டது.  பண்டைய எகிப்தியர்களின் ஓநாய்க் கடவுளான **சேத்** பெயரால் இத்திருவிழா பெயர் பெற்றது. 

எகிப்தின் முதல் வம்ச மன்னர் டென்னின் ஆட்சிக் காலம் முதல் சேத் திருவிழா கொண்டாடப்பட்டது. 

சேத் திருவிழாவின் போது அமூன்-இரா கடவுளர்களுக்கு சடங்குகளுடன் பூஜைகள் செய்வதுடன்,  ஊர்வலமும் நடத்தப்பட்டது. புது எகிப்திய இராச்சியத்தை ஆண்ட பதினெட்டாம் வம்ச பார்வோன் மூன்றாம் அமென்கோதேப் மற்றும்  இராணி ஆட்செப்சுட்டு ஆகியோர் சேத் திருவிழாவை சிறப்புடன் கொண்டாடினர்.

மூன்றாம் அமென்கோதேப்பிற்கு ஆட்சிக்கு வந்த அக்கெனதென் மற்றும் அவரின் மனைவி  நெஃபர்டீட்டீ அமூன் -இரா கடவுளருக்கு பதிலாக, அதின் எனும் புதிய் கடவுளுக்கு சேத் திருவிழாவின் போது பூசைகளும், சடங்குகளும் செய்தனர்.

## இதனையும் காண்க
* ஒபெத் திருவிழா

## மேற்கோள்கள்

## மேலும் படிக்க
*

## வெளி இணைப்புகள்
*

பண்டைய எகிப்தியப் பண்டிகைகள்
பகுப்பு:எகிப்திய நாகரிகம்
பகுப்பு:எகிப்தியப் பண்பாடு
மாட்டு ஈ

thumb|குதிரை-ஈக்கள் ஒரு குதிரையின் தலையில் அமர்ந்து குருதி குடிக்கின்றன
**மாட்டு ஈ**  அல்லது **குதிரை ஈ** (மற்ற பெயர்கள், பார்க்க  ) என்பது பூச்சி வரிசையில் **தபனிடே** குடும்பத்தைச் சேர்ந்த இருசிறகி பூச்சி ஆகும். இவை பெரும்பாலும் பெரியதாகவும், சுறுசுறுப்பாகவும் இருக்கும். இவற்றில் பெண் ஈக்கள்  மனிதர்களையும்,  விலங்குகளையும் கடித்து குருதியை உருஞ்சக்கூடியன. இந்த ஈக்கள் சூரிய ஒளியில் பறக்க விரும்புகிறன, இருண்ட, நிழலான பகுதிகளைத் தவிர்க்கின்றன. இவை இரவில் பறப்பதில்லை. இவை சில தீவுகள் மற்றும் துருவப் பகுதிகள் (ஹவாய், கிரீன்லாந்து, ஐஸ்லாந்து) தவிர உலகம் முழுவதும் காணப்படுகின்றன. குதிரை-ஈக்கள் மற்றும் போட்ஃபிளைஸ் (ஓஸ்ட்ரிடே) இரண்டும் சில நேரங்களில் கேட்ஃபிளைஸ் என்று குறிப்பிடப்படுகின்றன. 

வளர்ந்த மாட்டு-ஈக்கள் தேன் மற்றும் தாவரச் சாற்றை உணவாக கொள்கின்றன; ஆண் பூச்சிகளிக்கு பலவீனமான உறிஞ்சு குழாய்கள் உள்ளன. இவற்றில் பெண் ஈக்கள் மட்டுமே முட்டைகளை உற்பத்தி செய்ய தேவைப்படும் புரதத்தைப் பெற இரத்தத்திற்காக மாடு, குதிரை போன்ற விலங்குகளைக் கடிக்கின்றன. பெண் ஈக்களானது உறிஞ்சு குழாயும் அதன் முனையில் ஊசி போன்ற கூரிய உறுப்பும் கொண்டுள்ளன. அதன் மூலம் மாட்டின் தோலைக் குத்தி இரத்தத்தை உறிஞ்சி உண்ணும். இவற்றின் குடம்பிகள் ஈரமான வாழ்விடங்களில் வளர்கின்றன.
இடது|thumb|பெரிய கூட்டுக் கண்கள், குறுகிய உணர்கொம்புகள் (கண்களுக்கு இடையில், கீழே) மற்றும் தடித்த துளையிடும் உறுஞ்சுகுழாய்களைக் கொண்டுள்ள ''தபனஸ் அட்ரட்டஸின்'' தலை
பெண் மாட்டு-ஈக்கள் அவற்றின் உணவுப் பழக்கத்தினால் இரத்தத்தில் பரவும் நோய்களை ஒரு விலங்கிலிருந்து மற்ற விலங்குகளுக்கு  பரப்புகின்றன. நோய்கள் ஏற்படும் பகுதிகளில், இவை குதிரை தொற்று இரத்த சோகை வைரஸ், சில டிரிபனோசோம்கள், ஃபைலேரியல் புழு *லோவா லோவா*, கால்நடைகள் மற்றும் செம்மறி *ஆடுகளிடையே* ஆந்த்ராக்ஸ், துலரேமியா ஆகிய நோய்களை கொண்டு சென்று பரப்புவதாக அறியப்படுகிறது. இவை கால்நடைகளின் வளர்ச்சி விகிதத்தைக் குறைக்கலாம் மேலும் பொருத்தமான தங்குமிடங்கள் வாய்த்தால் மாடுகளின் பால் உற்பத்தியைக் குறைக்கக்கூடும்.

## குறிப்புகள்

பகுப்பு:தீங்குயிரிகள்
பகுப்பு:பூச்சிகள்
தேனீச்சிகிச்சை

thumb|தேனீச்சிகிச்சை
**தேனீச்சிகிச்சை** (Apitherapy) என்பது தேன், மகரந்தம், *புரோபோலிஸ்*, அரசகூழ்மம் மற்றும் தேனீ விஷம் உள்ளிட்ட தேனீ தயாரிப்புகளை மருந்தாக பயன்படுத்தும் மாற்று மருத்துவத்தின் வகைகளுள் ஒன்றாகும். தேனீச்சிகிச்சையின் ஆதரவாளர்கள் இதனுடைய சுகாதார நலன்களுக்காக உரிமைகோருகின்றனர். போதுமான அறிவியல் அடிப்படை ஆதரமில்லையாகையால் இம்முறை ஆதரிக்கப்படவில்லை. 

## வரலாறு
தேன் மற்றும் தேனீ வளர்ப்பில் கிடைக்கும் பொருட்களின் மருத்துவ பண்புகள் மற்றும் பயன்பாடுகள் குறித்த குறிப்புகளைச் சீன, கொரிய, உருசிய, எகிப்து மற்றும் கிரேக்கப் பாரம்பரிய மருத்துவ முறைகளில் காணலாம். ஹிப்போகிரேட்ஸ் மற்றும் கேலன் காலங்களிலிருந்து தேனீச்சிகிச்சை நடைமுறையில் உள்ளது.    தேனீ நச்சின் நவீன பயன்பாடு ஆஸ்திரியா மருத்துவர் *பிலிப் டெர்க்கின்* 1888ஆம் ஆண்டு கட்டுரையான  "தேனீ குச்சிகள் மற்றும் வாத நோய்களுக்கு இடையில் ஒரு விசித்திரமான தொடர்பு"  அறியலாம். ஆனால் இவரது கூற்றுக்கள் முறையான மருத்துவ பரிசோதனைகளில் சோதிக்கப்படவில்லை. அங்கேரி மருத்துவர் *போடாக் எப் பெக்* 1935ல் ”தேனீ நச்சு சிகிச்சை" எனும் சொல்லினை அறிமுகப்படுத்தினார்.  தேனீ வளர்க்கும் *சார்லஸ் மிராசு* (1905-1999) தேனீ நச்சுச் சிகிச்சையினை பயன்படுத்தினார். 1957ஆம் ஆண்டில் உருசிய சுகாதார அமைச்சகம் *நிக்கோலே ஆர்டெமோ*வின் தேனீ விசச் சிகிச்சைக்கான வழிமுறைகளை” அனுமதித்தது. இவற்றைக் குறிப்பிட்ட சில நோய்களுக்கு ப்பயன்படுத்தவும் அனுமதித்தது.  

## சுகாதார உரிமைகோரல்
தேனீச் சிகிச்சை மாற்று மருத்துவத்தில் பல பயன்பாடுகளைக் கொண்டுள்ளது.  இருப்பினும் இதன் பயன்பாடு குறித்த அறிவியல் தொடர்பான சான்றுகளால் ஆதரிக்கப்படவில்லை. தேனீ நச்சு அல்லது பிற தேனீ தயாரிப்புகள் புற்றுநோய்க்கான சிகிச்சை அல்லது தடுப்புக்குப் பயனற்றவை. பொதுவாக, காயம் சிகிச்சையில் தேனைப் பயன்படுத்துவதற்கான சான்றுகள் மிகவும் குறைவாக உள்ளதால் உறுதியான முடிவுகளை எடுக்க இயலவில்லை.  

## அபாயங்கள்
தேனீ நச்சுச் சிகிச்சைக்குப் பாதகமான எதிர்வினைகள் அடிக்கடி நிகழ்கின்றன. நச்சினை அடிக்கடி பயன்படுத்துவது *ஆர்த்ரோபதி*க்கு வழிவகுப்பதாக உள்ளது. ஒவ்வாமை உள்ளவர்களுக்குத் தேனீ நச்சுக் கலவைகள் ஒவ்வாமையினை ஏற்படுத்துகிறது. இது லேசானது முதல் கடுமையான எதிர்வினையான *அனாபிலாக்டிக்* அதிர்ச்சி அல்லது மரணம் வரை கூட நிகழலாம்.

மார்ச் 2018 இல், 55 வயதான பெண் ஒருவர் "நேரடி தேனீக் குத்தூசி மருத்துவம்" பெற்ற பின்னர் இறந்துவிட்டார் என்று அறிவிக்கப்பட்டது. கடுமையான *அனாபிலாக்டிக்* தொடர்பிரச்சனைகளால் அவதிப்பட்டார். சில வாரங்களுக்குப் பிறகு பல உறுப்பு செயலிழப்பு காரணமாக ஏற்பட்ட சிக்கல்களால் இவர் இறந்தார்.  இந்த வழக்கை ஆய்வு செய்த ஆய்வாளர்களின் கூற்றுப்படி, நேரடி தேனீக் குத்தூசி மருத்துவம் சிகிச்சை “பாதுகாப்பற்றது மற்றும் ஏற்றுக்கொள்ள முடியாதது” எனத் தெரிவித்தனர். 

## மேற்கோள்கள்

பகுப்பு:மாற்று மருத்துவ முறைகள்
தண்ணீர்பாவி கடற்கரை

**தண்ணீர்பாவி கடற்கரை** (Tannirbhavi beach) என்பது இந்திய மாநிலமான கருநாடகாவின் மங்களூரில் அமைந்துள்ள ஒரு கடற்கரை ஆகும். கடலோர கருநாடகாவின் மிகவும் பிரபலமான சுற்றுலா தலங்களில் இதுவும் ஒன்று. கடற்கரையுடன், சுல்தான் பத்தேரி, தண்ணீர்பாவி மரப் பூங்கா, முன்மொழியப்பட்ட கடல் அருங்காட்சியகம் ஆகியவை சுற்றுலா தலங்களை ஈர்க்கின்றன. குலூர் பாலத்திற்கு அருகிலுள்ள சாலை மூலமாகவோ அல்லது சுல்தான் பத்தேரியிலிருந்து குருபுரா ஆறு வழியாக படகு மூலமாகவோ இதை அடையலாம்.

இது மங்களூர் நகரத்தின் பிரபலமான கடற்கரைகளில் ஒன்றாகும். மேலும் பனம்பூர் கடற்கரைக்கு அடுத்தபடியாக பிரபலமாக இரண்டாவது இடத்தில் உள்ளது. இந்தக் கடற்கரையில் பாதுகாப்பு ஏற்பாடுகள், சரியான கழிப்பறைகள், வாகன நிறுத்துமிடம், ஓரிரு சிறிய உணவகங்கள், அமருமிடம் போன்ற சில அடிப்படை வசதிகள் உள்ளன. 

கடற்கரையின் நிலப்பரப்பின் மறுபுறத்தில் ஜி.எம்.ஆர் குழுமத்தால் அமைக்கப்பட்ட 220 மெகாவாட் மின் உற்பத்தி நிலையம் உள்ளது. இது மங்களூரிலிருந்து 12 கி.மீ. தூரத்தில் அமைந்துள்ளது&nbsp;.

## தண்ணீர்பாவி மரப்பூங்கா
இந்தக் கடற்கரைக்கு அருகில் 15 எக்டேர் பரப்பளவில் ஒரு மரப்பூங்கா அமைக்கப்பட்டுள்ளது. இது கர்நாடக வனத்துறையால் தொடங்கப்பட்டது. மரப்பூங்காவில் மேற்குத் தொடர்ச்சி மலையில் காணப்படும் மர இனங்கள் உள்ளன, மேலும் மரங்கள் / தாவரங்கள் மூலிகை மற்றும் மருத்துவ முக்கியத்துவம் வாய்ந்தவை. - இங்கு துளு நாடு, யக்சகானம், பூட்டா கோலா  போன்ற கலாச்சாரத்தைச் சித்தரிக்கும் பல்வேறு சிற்பங்கள் செதுக்கப்பட்டுள்ளது.

## அணுகல்
thumb|273x273px|தண்ணீர்பாவியில் சூரியன் மறையும் ஒரு காட்சி
thumb|271x271px|கடற்கரையில் கடலோர மரங்கள்
இந்தக் கடற்கரை சாலை வழியாக நன்கு இணைக்கப்பட்டுள்ளது, மேலும் சொந்த வாகனத்தில் அல்லது வாடகைக்கு எடுக்கப்பட்ட வாகனத்தில் எளிதில் சென்றடையலாம். மாற்றாக, மங்களூர், பாரத ஸ்டேட் வங்கியிலிருந்து சுல்தான் பத்தேரிக்கு நகர பேருந்து (எண் 16, 16 ஏ) மற்றும் குருபூர் ஆற்றின் குறுக்கே ஒரு படகின் மூலமும் சவாரி செய்யலாம். படகுகளுடன் ஆற்றைக் கடந்த பிறகு, மரங்களுக்கு இடையில் ஒரு வழியைக் கண்டுபிடித்து கடற்கரையை அடையலாம். 

## மேற்கோள்கள்

## வெளி இணைப்புகள்

* http://www.bookmytrip.in/cities/mangalore.htm

பகுப்பு:கர்நாடக சுற்றுலாத் தலங்கள்
பகுப்பு:மங்களூரில் உள்ள கடற்கரைகள்
அண்ணா நகர் கிழக்கு மெட்ரோ நிலையம்

**அண்ணா நகர் கிழக்கு மெட்ரோ நிலையம்** சென்னை மெட்ரோவின் 2 வது தடம் பச்சை வழித்தடத்தில் உள்ள மெட்ரோ ரயில் நிலையமாகும். இந்த மெட்ரோ நிலையம் சென்னை மத்திய மெட்ரோ நிலையம் - பரங்கிமலை மெட்ரோ நிலையத்தின் இடைப்பட்ட ஓர் நிலையம் ஆகும். நீளத்தின் இரண்டாம் தாழ்வாரத்தில் வரும் நிலத்தடி நிலையங்களில் இந்த நிலையம் உள்ளது. 

## நிலையம்
இந்த நிலையம் அண்ணா நகர், வில்லிவாக்கம், மற்றும் கில்பாக் ஆகியவற்றின் சுற்றுப்புறங்களுக்கு சேவை வழங்குகிறது. நான்கு நுழைவு மற்றும் வெளியேறும் பாதைகள் உள்ளன. 

### அமைப்பு

### நிலைய தளவமைப்பு

### வசதிகள்
அண்ணா நகர் கிழக்கு மெட்ரோ நிலையத்தில் ஏடிஎம் வசதி உள்ளது.

## மேற்கோள்கள்

## வெளி இணைப்புகள்

* 

* ''நகர்ப்புற ரெயில்.'' ''நிகர''  
பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
பகுப்பு:Coordinates on Wikidata
கிராந்தி மல்லிகார்ஜுனா ராவ்

**கிராந்தி மல்லிகார்ஜுனா ராவ்** (Grandhi Mallikarjuna Rao) இவர் ஓர் இயந்திர பொறியாளரும், கோடீசுவர தொழிலதிபரும், ஜி.எம்.ஆர் குழுமத்தின் நிறுவனர்-தலைவருமாவார். ஜி. எம். ஆர் குழுமம் இந்தியாவை தளமாகக் கொண்ட உலகளாவிய உள்கட்டமைப்பு மேம்பாட்டாளராக இருக்கிறது. 1978 ஆம் ஆண்டில் தொடங்கப்பட்ட ஜி.எம்.ஆர் குழுமம் இப்போது 7 நாடுகளில் உள்ளது, எரிசக்தி, நெடுஞ்சாலைகள், பெரிய நகர்ப்புற மேம்பாடு மற்றும் விமான நிலையத் துறைகளில் செயலில் உள்ளது, இது உலகத் தரம் வாய்ந்த தேசிய சொத்துக்களை உருவாக்குவதற்கும் இயக்குவதற்கும் இக்குழுமம் பெயர் பெற்றது.

## ஆரம்ப கால வாழ்க்கை
இவர், 1950 ஜூலை 14 அன்று இந்தியாவின் ஆந்திராவின் ஸ்ரீகாகுளம் மாவட்டத்தில் உள்ள ராஜம் என்ற இடத்தில் ஒரு உயர்-நடுத்தர குடும்பத்தில் பிறந்தார். குடும்பத்தின் முக்கிய வணிக நலன்கள் பொருட்கள் வர்த்தகம் மற்றும் ராஜாமில் அவரது தந்தையால் தொடங்கப்பட்ட ஒரு சிறிய அளவிலான நகை வணிகமாகும். ஆந்திரப் பல்கலைக்கழகத்தில் பட்டம் பெற்ற பிறகு, இவர், ஆந்திர மாநிலத்தில் ஒரு பொறியாளராகச் சேர்ந்தார்.

இவர் விரைவில் பொருட்களின் வர்த்தகத்தில் நுழைந்தார். பொருட்கள் வர்த்தகத்தில் வியாபாரத்தில் வாடிக்கையாளர்களுடன் நல்ல உறவை வளர்த்துக் கொண்ட பின்னர், இவர் ஒரு தோல்வியுற்ற சணல் ஆலையை வாங்கினா. இந்த முயற்சி லாபகரமானது என்பதை நிரூபித்ததுடன், இவர், இறுதியில் பல தொழில்களில் இருந்த தனது பங்குகளைக் கொண்டு, ஐ. என். ஜி குழுமத்துடன் இணைந்து வைஸ்யா வங்கி என்ற வங்கியைத் தொடங்கினார்.

இவர், இறுதியில் ஐ.என்.ஜி வைஸ்யாவில் தனது பங்குகளை 340 கோடிக்கு விற்றார். ஜி. எம். ஆரின் மிகவும் பொருத்தமான போட்டியாளரான ஜி.வி.கே சந்தை மூலதனத்தால் 6 மடங்கு சிறியதாக இருப்பதால், ஜி. எம். ஆர் குழுமத்தை இந்தியாவின் தலைவராக மாற்றுவதால், வங்கியின் பங்கு விற்பனையிலிருந்து பெறப்பட்ட பணம், மின்சார வணிகத்தில் நுழைவதற்கு ராவின் இந்தியாவின் முன்னணி உள்கட்டமைப்பு சொத்து உருவாக்குநராக மாற அனுமதித்தது. வருவாய், சொத்து அளவு மற்றும் சந்தை மூலதனத்தால் விமான நிலைய டெவலப்பராக.

## விருதுகள்
தி எகனாமிக் டைம்ஸ் என்ற செய்தி நிறுவனம் சிறந்த தொழில்முனைவோருக்கான விருதை 2007 ஆம் ஆண்டில் இவருக்கு வழங்கியது.

## அறக்கட்டளை
ஜி. எம். ஆர் வரலட்சுமி அறக்கட்டளை, என்பது ஜி. எம். ஆர் குழுமத்தின் பெருநிறுவன சமூக பொறுப்புணர்வு பிரிவு ஆகும். கல்வி, சுகாதாரம் மற்றும் வாழ்வாதாரங்களில் முன்முயற்சிகள் மூலம் சமூகங்களின் மனித வளர்ச்சியில் நிலையான தாக்கத்தை ஏற்படுத்துவதே அறக்கட்டளையின் பார்வையாகக் கொண்டுள்ளது. அறக்கட்டளை, தற்போது 22 இடங்களில் சமூகத்தின் குறைந்த பிரிவுகளுக்கு சேவை செய்கிறது. இவர் தொண்டு நோக்கங்களுக்காக 2012 ல் ரூ .1540 கோடி நன்கொடை அளித்தார். 'சமுதாயத்திற்குத் திருப்பித் தருவதற்கு' ஆதரவாக பணம் என்பது உறுதிமொழி அளிக்க வாரன் பபெட் தனக்கு ஒரு உத்வேகம் என்று இவர் ஒரு நேர்காணலில் குறிப்பிட்டுள்ளார்.

## மேற்கோள்கள்

## வெளி இணைப்புகள்
*Forbes India's Richest
*Forbes World's Richest
*International Herald Tribune
*Rediff.com news article
*Business today news article 
*Economic Times article

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:ஆந்திரப் பிரதேச மக்கள்
பிங்கலி (எழுத்தாளர்)

**பிங்கலி நாகேந்திரராவ்** (Pingali Nagendrarao) (29 திசம்பர் 1901 - 6 மே 1971) இவர் தெலுங்குத் திரைப்படத்துறையில் திரைக்கதை எழுத்தாளரும், பாடலாசிரியரும், நாடக ஆசிரியரும் ஆவார் .  நகைச்சுவைப் பாடல்களாலும், காதல் பாடல்களாலும் பிரபலமான இவர் பல படங்களுக்கு வசனங்களையும் எழுதினார். பாதாள பைரவி, மாயாபஜார், மிஸ்ஸியம்மா ஆகியவை கதை, திரைக்கதை, பாடல் வரிகளில் இவரது சிறந்த படைப்புகளாகும்.

தெலுங்கில், திம்பகா, திங்காரி, கிம்பாலி போன்ற புதிய மற்றும் வேடிக்கையான சொற்களையும் சொற்றொடர்களையும் உருவாக்கியதில் இவர் பிரபலமானவர். இவர் தனது எழுத்துகளால் மந்திரவாதியாக கருதப்பட்டார். இவரது நாடகங்கள் அனைத்தும் சமீபத்தில் பிங்கலேயம் என்ற புத்தகத்தில் மறுபதிப்பு செய்யப்பட்டன.

## வாழ்க்கை
இவர், ஆந்திரப் பிரதேசத்தின் பொப்பிலி அருகே ராஜம் என்ற ஊரில் ஒரு  தெலுங்கு பிராமணக் குடும்பத்தில் 1901 திசம்பர் 29 ஆம் தேதி கோபாலகிருஷ்ணையா மற்றும் மகாலட்சுமியம்மா ஆகியோருக்குப் பிறந்தார். இவரது உறவினர்களில் பெரும்பாலோர் மச்சிலிபட்டணத்தில் குடியேறியதால், இவர்களது குடும்பத்தினரும் அங்கு குடியேறினர். மச்சிலிப்பட்டணத்தின் ஆந்திர ஜடேயா கலாசாலையிலிருந்து இயந்திரப் பொறியியல் படிப்பைப் படித்தார்.

பின்னர், இந்திய சுதந்திர இயக்கத்தில் சேர்ந்த இவர், ஜன்மா பூமி என்ற நூலை தனது முதல் இலக்கியப் படைப்பாக எழுதினார். அதற்காக இவர் கைது செய்யப்பட்டார். சிறிது காலம் ஆசிரியராகப் பணியாற்றிய இவர் பின்னர் கரக்பூரில் வங்காள நாக்பூர் இரயில்வேயில் இரண்டு ஆண்டுகள் பணியிலிருந்தார். அங்கு தொழிலாளர் சங்கத்தின் தொழிற்சங்கத் தலைவராகவும் இருந்தார். இந்த காலகட்டத்தில், இவர் திவிஜேந்திரலால் ரே என்பவரின் *மேபர் பதான்* என்ற நூலை (1922) *மேவாடு ராச்சியபட்டணம்* என்றும், *பாசனி* (1923) ஆகியவற்றை வங்காளத்திலிருந்து தெலுங்கு மொழியில் மொழிபெயர்த்தார். அதே நேரத்தில் இவர் ஜெபுன்னிசா என்ற நூலையும் சொந்தமாக எழுதினார். மூன்று நாடகங்களும் கிருஷ்ண பத்திரிக்கா என்பதில் வெளியிடப்பட்டன. பின்னர், இவர் இந்திய தேசிய காங்கிரசில் சேர்ந்து, நாடு முழுவதும் சுற்றுப்பயணம் செய்து கடைசியாக சபர்மதி ஆசிரமத்தை அடைந்தார். 

இவர் மீண்டும் மச்சிலிபட்டணம் வந்து தேவரகொண்ட வெங்கட சுப்பாராவின் இந்திய நாடக நிறுவனத்தில் 1924 இல் எழுத்தாளராகவும் செயலாளராகவும் சேர்ந்தார். இவர் 1928 ஆம் ஆண்டில் ஆஸ்கார் வைல்டின் *டுபோயிஸ் ஆப் படுவா* என்ற படைப்பை அடிப்படையாகக் கொண்டு விந்தியாராணி என்ற நாடகம், கிருஷ்ணதேவராயரின் வரலாற்றை அடிப்படையாகக் கொண்ட *நா ராஜு* என்ற நாடகம், *மரோ பிரபஞ்சம்* என்ற சமூக நாடகம், இராணி சம்யுக்தா என்ற வரலாற்று நாடகம் ஆகியவற்றை எழுதினார்.

## இறப்பு
இவர் 6 மே 1971 இல் இறந்தார்.

## மேலும் காண்க

* பிங்கலி வெங்கையா, இந்தியக் கொடியின் வடிவமைப்பாளர்

## மேற்கோள்கள்
*A Website Dedicated To Sri Pingali Nagendra Rao
*

## வெளி இணைப்புகள்

பகுப்பு:தெலுங்கு கவிஞர்கள்
பகுப்பு:1971 இறப்புகள்
பகுப்பு:1901 பிறப்புகள்
சோமேசுவர் கடற்கரை

**சோமேசுவர் கடற்கரை** (Someshwar Beach) என்பது இந்தியாவின் மங்களூர் நகரில் உல்லாலில் அமைந்துள்ள ஒரு கடற்கரையாகும். கடலோரத்தில் பல நூற்றாண்டுகளாக இருக்கும் சோமேஸ்வரா கோவிலால் இதற்கு 'சோமேசுவர கடற்கரை' என்ற பெயர் உருவானது.

இந்த கடற்கரைக்கு அருகில் ஒட்டினீன் மலை உள்ளது. இந்த மலையிலிருந்து நேத்ராவதி ஆறு அரபிக் கடலில் கலக்கிறது. இந்த மலையில் இயற்கையாக வளரும் பசுமையான தாவரங்களும், மருத்துவத் தாவரங்களும் உள்ளன.

## ருத்ர பாதம்
இந்தக் கடற்கரையில் ருத்ர சிலை அல்லது ருத்ர பாதம் என்று அழைக்கப்படும் பெரிய பாறைகளுக்கு பெயர் பெற்றது. 'ருத்ரா' என்பதற்கு 'சிவன்' என்றும் 'பாதா' அல்லது 'சிலே' என்றால் துளு மொழியில் 'பாறை' என்றும் பொருள்.

## மேற்கோள்கள்

பகுப்பு:கர்நாடக சுற்றுலாத் தலங்கள்
பகுப்பு:கர்நாடகக் கடற்கரைகள்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:மங்களூரில் உள்ள கடற்கரைகள்
இந்திய வான்படை நிர்வாகக் கல்லூரி, கோயம்புத்தூர்

**இந்திய வான்படை நிர்வாகக் கல்லூரி** (**Air Force Administrative College** (AFAC), இந்தியாவின் தமிழ்நாடு மாநிலத்தில் கோயம்புத்தூர் மாவட்டத்தில் உள்ள சூலூர் வட்டத்தின் நிர்வாகத் தலைமையிடமான சூலூரில் அமைந்துள்ளது. இது இந்திய வான்படையின் பழைமையான பயிற்சி நிறுவனம் ஆகும்.

## வழங்கும் பயிற்சிகள்
இந்த கல்லூரி, வான்படை அதிகாரிகளுக்கு கீழ்கண்ட பயிற்சி படிப்புகள் வழங்குகிறது:
*  நிர்வாகப் பணியாளருக்கு அடிப்படை பயிற்சி
*  நிர்வாக அதிகாரிகளுக்கு இடைநிலைப் பயிற்சி 
* அதிகாரிகளுக்கு அடிப்படை  தொழிற் பயிற்சி 
* அதிகாரிகளுக்கு சிறப்பு தொழிற் பயிற்சி 
* வான் தொடர்பான சட்டப் படிப்புகள் 

இக்கல்லூரி வானிலை தொடர்பான பயிற்சிகள் வழங்குகிறது: 
* வானிலை முன்னறிதல் தொடர்பான துவக்க நிலை படிப்பகள்
* சிறப்பு வானிலைப் பயிற்சிப் படிப்புகள்

## மேற்கோள்கள்

## வெளி இணைப்புகள்
* Air Force Administrative College, Coimbatore

பகுப்பு:இந்தியாவில் இராணுவப் பயிற்சிக் கழகங்கள்

பகுப்பு:இந்திய படைத்துறை
பகுப்பு:கோயம்புத்தூர் மாவட்டம்